钦定古今图书集成/明伦汇编/闺媛典/第123卷 > 沈则妻王氏
## 钦定古今图书集成/明伦汇编/闺媛典/第123卷 > 沈则妻王氏

按《宁波府志》：“王氏，慈谿人。少聪慧，长归沈则。年十六
而夫亡，二子稚弱，亲邻怜之，劝其改节。王氏泣而言
曰：‘妇人不二天，姑嫜在堂，二息在抱，奈何弃之，戚我夫于地下乎’！奉养益笃，教二子惟勤，庭无间言。至正
间，有司闻于朝，旌表其门。明洪武元年，知县耿让奏
复其家。”